**LĒMUMS**

Liepājā

|  |  |
| --- | --- |
| 2021.gada 11.novembrī |  Nr.437/15 (prot. Nr.15, 32.§) |

Par grozījumu 2014.gada 27.marta

lēmumā Nr.121 "Par zemesgabala

Ķieģeļu ielā 19 pārjaunošanu"

Liepājas valstspilsētas pašvaldība ir iznomājusi [..] zemesgabalu Ķieģeļu ielā 19 individuālās dzīvojamās ēkas būvniecībai. Ņemot vērā, ka iepriekšējā nomnieka rīcības dēļ nebija iespējams nostiprināt līgumu zemesgrāmatā, kā rezultātā veikt elektrības pieslēgumu, nomniekam līdz līgumā noteiktajam termiņam nebija iespējams ēku (būvi) nodot ekspluatācijā, un nomnieks lūdz pagarināt ēkas (būves) nodošanas ekspluatācijā termiņu. Pamatojoties uz likuma "Par pašvaldībām" 14.panta pirmās daļas 2.punktu, otrās daļas 3.punktu un 21.panta pirmo daļu, Publiskas personas finanšu līdzekļu un mantas izšķērdēšanas novēršanas likuma 6.1 panta pirmo daļu, izskatot [..] 2021.gada 27.septembra iesniegumu, Liepājas pilsētas domes 2014.gada 27.marta lēmumu Nr.121 "Par zemesgabala Ķieģeļu ielā 19 pārjaunošanu", 2001.gada 16.maija zemes nomas pārjaunojuma līgumu, kas 2014.gada 1.jūlijā noslēgts starp Liepājas pilsētas pašvaldību un [..], Liepājas valstspilsētas pašvaldības Nekustamo īpašumu jautājumu konsultatīvās komisijas 2021.gada 11.oktobra priekšlikumu (sēdes protokols Nr.13) un Liepājas valstspilsētas pašvaldības domes pastāvīgās Pilsētas attīstības komitejas 2021.gada 4.novembra lēmumu (sēdes protokols Nr.12), Liepājas valstspilsētas pašvaldības dome **nolemj:**

1. Izdarīt Liepājas pilsētas domes 2014.gada 27.marta lēmumā Nr.121 "Par zemesgabala Ķieģeļu ielā 19 pārjaunošanu" grozījumu un izteikt 2.6.punktu šādā redakcijā:

"2.6. nomnieks apņemas nodot ekspluatācijā uz zemesgabala uzceltās ēkas (būves) līdz 2022.gada 4.septembrim;".

2. Uzdot Liepājas pilsētas pašvaldības iestādei "Nekustamā īpašuma pārvalde" viena mēneša laikā no lēmuma pieņemšanas dienas sagatavot grozījumu 2014.gada 1.jūlijā noslēgtajā zemes nomas pārjaunojuma līgumā par zemesgabala Ķieģeļu ielā 19, Liepājā (kadastra Nr.1700 034 0275), iznomāšanu.

3. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt 2.punktā minēto grozījumu.

4. Gadījumā, ja [..] vainas dēļ grozījums 2014.gada 1.jūlijā noslēgtajā zemes nomas pārjaunojuma līgumā par zemesgabala Ķieģeļu ielā 19, Liepājā, nomu netiek noslēgts viena mēneša laikā no lēmuma pieņemšanas dienas, lēmums zaudē spēku.

5. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei, nomniekam |